Dink daaraan: Pres. Jacob Zuma daag sy minister van welsyn, Bathabile Dlamini, tot ’n IK-toets uit nadat sy hom ’n moroon genoem het wat nie beleid verstaan nie. Oukei, goed, dis dalk nie die beste voorbeeld nie, maar julle verstaan nou die sepie genaamd The White House se storielyn ’n bietjie beter.
Asof Trump en sy Twitter-vinger nie reeds vir genoeg rooi gesigte gesorg het nie – en terwyl WOIII met Noord-Korea dreig – het ’n katgeveg dieselfde dag tussen Trump se huidige vrou, Melania, en sy vorige vrou, Ivana, uitgebreek. Dis nadat Ivana na haarself as die “presidentsvrou” verwys het. Melania se skakelpersoon het dit as “aandagsoekery en selfdienende geraas deur ’n eks” afgemaak.
Trump het op Twitter geskimp Corker het hom gesmeek vir die pos van minister van buitelandse sake. Intussen het Wit Huis-amptenare laat blyk hulle behandel Trump presies soos ’n kind deur vir hom leë beloftes te maak en te hoop hy vergeet daarvan. Want dit help nie om hom sy speelding, sy foon, te belet nie. As hulle hul oë uitvee, lê hy in die kamer en dreig die wêreld op Twitter.
By die plaasstal se deur staan kratte vol lemoene, nartjies, pomelo’s en suurlemoene. Van Mei tot September sal jy ook avokado’s en pekanneute hier kry. Die eetkamer is heerlik koel, maar dis buite op die stoep met sy rietdak waar jy die lekkerste kuier. Lê weg aan tuisgemaakte pasteie en souttertjies of ’n hamburger en vra uit oor die akteur Ian Roberts van die Kalahari Boere-Orkes – hy kom uit dié geweste.